Kota Kinabalu
5°58′17″N 116°05′43″E﻿ / ﻿5.97139°N 116.09528°E﻿ / 5.97139; 116.09528 Kota Kinabalu (poznatiji jednostavno kao "KK"), ranije poznat kao Jesselton, jeste glavni grad malezijske savezne države Sabah (istočna Malezija, na ostrvu Borneu). Zapadno od njega nalazi se nacionalni park "Tunku Abdul Rahman", a istočno je planina Kinabalu, po kojoj je grad i dobio ime. Uži dio grada ima 452.058 stanovnika, dok se sa širim gradskim područjem, što uključuje okrugu Penampang, taj broj penje na 651.658. Grad je često poznat kao KK u Maleziji i na međunarodnom planu. To je veliko ribolovno odredište i popularna stanica za putnike koji posjećuju Sabah i Borneo. Nacionalni park Kinabalu nalazi se oko 90 km od grada, a postoji i mnogo drugih turističkih atrakcija u gradu i okolini. Kota Kinabalu je također jedan od glavnih industrijskih i komercijalnih centara istočne Malezije. Ova dva faktora u kombinaciji čine Kota Kinabalu jednim od najbrže rastućih gradova u Maleziji s porastom stanovništva od 233% od 1991. do 2007.